CELEX: 62014TA0112
Language: el
Date: 2016-09-15 00:00:00
Title: Υποθέσεις T-112/14 έως T-116/14 και T-119/14: Απόφαση του Γενικού Δικαστηρίου της 15ης Σεπτεμβρίου 2016 — Molinos Río de la Plata κ.λπ. κατά Συμβουλίου [Ντάμπινγκ — Εισαγωγές βιοντίζελ καταγωγής Αργεντινής — Οριστικός δασμός αντιντάμπινγκ — Προσφυγή ακυρώσεως — Επαγγελματική ένωση — Ζήτημα αν η πράξη την αφορά άμεσα — Ζήτημα αν η πράξη την αφορά ατομικά — Παραδεκτό — Άρθρο 2, παράγραφος 5, του κανονισμού (ΕΚ) 1225/2009 — Κανονική αξία — Κόστος παραγωγής]

31.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 402/30
            
         Απόφαση του Γενικού Δικαστηρίου της 15ης Σεπτεμβρίου 2016 — Molinos Río de la Plata κ.λπ. κατά Συμβουλίου
   (Υποθέσεις T-112/14 έως T-116/14 και T-119/14) (1)
   
   ([Ντάμπινγκ - Εισαγωγές βιοντίζελ καταγωγής Αργεντινής - Οριστικός δασμός αντιντάμπινγκ - Προσφυγή ακυρώσεως - Επαγγελματική ένωση - Ζήτημα αν η πράξη την αφορά άμεσα - Ζήτημα αν η πράξη την αφορά ατομικά - Παραδεκτό - Άρθρο 2, παράγραφος 5, του κανονισμού (ΕΚ) 1225/2009 - Κανονική αξία - Κόστος παραγωγής])
   (2016/C 402/32)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες: Molinos Río de la Plata SA (Μπουένος Άιρες, Αργεντινή) (υπόθεση T-112/14), Oleaginosa Moreno Hermanos SACIFI y A (Bahia Blanca, Αργεντινή) (υπόθεση T-113/14), Vicentin SAIC (Avellaneda, Αργεντινή) (υπόθεση T-114/14), Aceitera General Deheza SA (General Deheza, Αργεντινή) (υπόθεση T-115/14), Bunge Argentina SA (Μπουένος Άιρες) (T-116/14), Cámara Argentina de Biocombustibles (Carbio) (Μπουένος Άιρες) (υπόθεση T-119/14) (εκπρόσωποι: J.-F. Bellis, R. Luff και G. Bathory, δικηγόροι)
   
      Καθού: Συμβούλιο της Ευρωπαϊκής Ένωσης (εκπρόσωποι: αρχικώς S. Boelaert και B. Driessen, στη συνέχεια H. Marcos Fraile, επικουρούμενοι από τους R. Bierwagen και C. Hipp, δικηγόρους)
   
      Παρεμβαίνοντες υπέρ του καθού: Ευρωπαϊκή Επιτροπή (εκπρόσωποι: M. França και A. Stobiecka-Kuik) και European Biodiesel Board (EBB) (Βρυξέλλες, Βέλγιο) (εκπρόσωποι: O. Prost και M.-S. Dibling, δικηγόροι)
   
      Αντικείμενο
   
   Προσφυγές, βάσει του άρθρου 263 ΣΛΕΕ, με αίτημα, στην υπόθεση T-119/14, την ακύρωση του εκτελεστικού κανονισμού (ΕΕ) 1194/2013 του Συμβουλίου, της 19ης Νοεμβρίου 2013, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές βιοντίζελ, καταγωγής Αργεντινής και Ινδονησίας (ΕΕ 2013, L 315, σ. 2), και, στις υποθέσεις T-112/14 έως T-116/14, την ακύρωση του ως άνω κανονισμού, καθόσον με αυτόν επιβάλλεται δασμός αντιντάμπινγκ στις προσφεύγουσες στις υποθέσεις αυτές.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Συνεκδικάζει τις υποθέσεις T-112/14, T-113/14, T-114/14, T-115/14, T-116/14 και T-119/14 προς έκδοση κοινής αποφάσεως.
            
         
               2)
            
            
               Ακυρώνει τα άρθρα 1 και 2 του εκτελεστικού κανονισμού (ΕΕ) 1194/2013 του Συμβουλίου, της 19ης Νοεμβρίου 2013, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές βιοντίζελ, καταγωγής Αργεντινής και Ινδονησίας, καθόσουν αφορούν τις Molinos Río de la Plata SA, Oleaginosa Moreno Hermanos SAFICI y A, Vicentin SAIC, Aceitera General Deheza SA και Bunge Argentina SA.
            
         
               3)
            
            
               Απορρίπτει κατά τα λοιπά την προσφυγή στην υπόθεση T-119/14.
            
         
               4)
            
            
               Στις υποθέσεις T-112/14 έως T-116/14, το Συμβούλιο της Ευρωπαϊκής Ένωσης φέρει τα δικαστικά έξοδά του. Φέρει επίσης τα δικαστικά έξοδα της Molinos Río de la Plata στην υπόθεση T-112/14, της Oleaginosa Moreno Hermanos στην υπόθεση T-113/14, της Vicentin στην υπόθεση T-114/14, της Aceitera General Deheza στην υπόθεση T-115/14 και της Bunge Argentina στην υπόθεση T-116/14.
            
         
               5)
            
            
               Στην υπόθεση T-119/14, η Cámara Argentina de Biocombustibles (Carbio) και το Συμβούλιο φέρουν τα δικαστικά έξοδά τους.
            
         
               6)
            
            
               Η Ευρωπαϊκή Επιτροπή και το European Biodiesel Board (EBB) φέρουν τα δικαστικά έξοδά τους.
            
         
      (1)  EE C 112 της 14.4.2014.